תקנון תחרות טריוויה

א. כללי

1. בכפוף להוראות כל דין ולהוראות תקנון זה, את"צ מארגן תחרות טריוויה נושאת פרסים למשרתים בצה"ל בנושא הלהקות הצבאיות.
2. תקנון זה מנוסח בלשון זכר מטעמי נוחות בלבד והוא מתייחס לשני המינים.
3. במקרה של סתירה או אי התאמה כלשהי בין הוראות תקנון זה לבין פרסומים אחרים כלשהם, בכל מדיה שהיא לגבי התחרות, הוראות תקנון זה יגברו.
4. החלוקה לסעיפים וכותרות הסעיפים הינה לשם נוחות בלבד ולא ישמשו לצורכי פרשנות.

ב. מיקום ותקופת התחרות

1. החידון יתקיים באת"צ בכתובת [www.idf.il](http://www.idf.il)
2. החידון יתקיים בין התאריכים 01.05-10.05

ג. תנאי ההשתתפות

1. השתתפות בתחרות מהווה הסכמה של המשתתף לתנאי תקנון זה
2. השתתפות בפעילות תתאפשר רק לחיילים בשירות פעיל בצה"ל, אשר פרטי זהותם אומתו כמפורט להלן (להלן: "המשתתף" או "המשתתפים").
3. השתתפות בתחרות אסורה על כל גורם הפועל מטעם את"צ וכן על הגורמים הקשורים לעריכת התחרות.
4. על משתתף המעוניין לקחת חלק בתחרות, למסור פרטי התקשרות ברורים ונכונים הכוללים שם מלא, מספר טלפון עדכני, תעודת זהות וכתובת דואר אלקטרוני. את"צ מתחייב לא לעשות שימוש בפרטים אלו מלבד יצירת קשר עם המשתתף ויידועו על הזכייה. את"צ שומר לעצמו את הזכות לבקש פרטים נוספים רלוונטים במסגרת התחרות
5. משתתף אשר לא ישלח את פרטיו בהתאם לאמור בתקנון או שיעביר פרטים שגויים או חסרים, לא יהא רשאי להשתתף בתחרות.
6. לאתר שמורה הזכות לדרוש מהזוכה להציג לה אישורים בדבר זהותו.
7. לא קיימת הגבלה על מספר הפעמים בהן משתתף יכול ליטול חלק בתחרות, ואולם לא תתאפשר יותר מזכייה אחת למשתתף בתחרות.

ד. אופן בחירת הזוכה

1. בפני המשתתף יוצגו שאלות טריוויה בנושא הלהקות הצבאיות עליהן הוא יידרש להשיב.
2. בתחרות יזכו 4 המשתתפים שהשיבו נכונה על מספר השאלות הגבוה ביותר בפרק זמן הקצר ביותר עד 60 שניות, כפי שיקלט במחשבי את"צ.
3. במידה ויותר מ-4 משתתפים ישיבו נכונה על אותו מספר שאלות בפרק זמן זמין זהה - הזוכים יהיו אלו שהשתתפו בחידון מוקדם יותר, לפי נתוני התאריך והשעה שיקלטו במחשבי את"צ.
4. הודעת זכייה תמסר ע"י את"צ למשתתף באמצעות שיחת טלפון, הודעת מייל או בכל אמצעי תקשורת אחר, בהתאם לפרטי ההתקשרות שהועברו על-ידי המשתתף.
5. אם לא אותר הזוכה במספר הטלפון אותו הזין או באמצעי תקשורת אחרים אותם הזין המשתתף חרף מספר ניסיונות סבירים, לאחר 48 שעות מעת תחילת הניסיונות או שלא עמד הזוכה באחד מתנאי התקנון, את"צ יהא רשאי לבחור זוכה חדש תחתיו. למשתתף אשר זכייתו בוטלה מטעמים אלו לא יהיו טענות או דרישות כלשהן כלפי את"צ.
6. הזוכה מתחייב ליידע את האתר במקרה בו הוא אינו מעוניין לממש את זכייתו.
7. הזוכים בפרס נותנים הסכמתם כי דבר זכייתם יפורסם על-ידי את"צ, בהתאם לשיקול דעתו הבלעדי של את"צ ובכפוף להוראות כל דין.

ה. הפרסים

1. לזוכים בתחרות יינתנו על ידי את"צ זוג כרטיסים להופעה של חנן בן ארי בכפוף ללוח ההופעות של הזמר ולמלאי הכרטיסים (להלן: "הכרטיסים"). לא ניתן להחליף את הכרטיסים במוצרים אחרים.
2. השובר יועבר לזוכה על-ידי את"צ במקום שיקבע על ידם בהתאם לשיקול דעתם הבלעדי. היה והזוכה לא הגיע לקבל את השובר, הוא יאבד את זכותו לקבלת הפרס ולא תהא לו כל טענה או דרישה או תביעה כנגד את"צ או מי מטעמו.
3. המשתתף מתחייב שלא לעשות שימוש לרעה בפרס, וכן שלא להשתמש בפרס למטרות מסחריות שאינן לשימוש אישי.
4. את"צ אינו נושא באחריות לגבי כל ביטול או תקלה שעשויה להתרחש מטעם ההפקה של ההופעה של חנן בן ארי.

ו. הוראות כלליות

1. תנאי התקנון נקבעים על ידי את"צ על ידי שיקול דעתו הבלעדי. את"צ שומר לעצמו את הזכות לשנות את תנאי תקנון זה מעת לעת וללא מתן הודעה מוקדמת מראש. השינוי יכנס לתוקף באופן מיידי מרגע פרסומו באתר הפעילות. באחריות המשתתפים להתעדכן בשינויים שחלו, אם חלו, בתקנון זה. השתתפות בפעילת מהווה הסכמת כל משתתף להוראות תקנון זה ולתנאי התקנות המעודכנים והמתוקנים, כפי שיהיו בכל עת.
2. כל משתתף בפעילות מצהיר בזאת כלפי את"צ באופן בלתי חוזר כי אין לו ולכל הבאים בשמו, או מטעמו, כל טענה או דרישה או תביעה כלפי את"צ בכל הקשור במישרין או בעקיפין להשתתפות בתחרות או בזכייה בתחרות. ההשתתפות בתחרות הינה באחריותו הבלעדית של המשתתף. את"צ לא יישא באחריות כלפי במשתתף או הזוכה לכל נזק או הוצאה או אובדן או הפסד מכל סוג שהוא שיגרם למשתתף, והקשור במישרין או בעקיפין להשתתפותו בתחרות או בזכייה בתחרות.
3. במקרה של הפרת משתתף את הוראות התקנון, האתר יהא רשאי לבטל את השתתפותו בתחרות. יובהר כי תקנון זה הינו לצורכי קביעת כללי בתחרות. אין לראות בתחרות זו כהגרלה כהגדרתה בסעיף 222 לחוק העונשין התשל"ז - 1997.
4. למשתתף לא תהיה כל טענה כלפי את"צ אשר עניינה בכל תקלה או נפילה או חוסר זמינות ברשת האינטרנט או בקווי הטלפון מכל סוג שהוא, לרבות אם התקלה גרמה לסיכול זכייתו.
5. למען הסר ספק, רישמו את"צ יהוו ראייה מכרעת בכל הקשור למסירת או לקליטת פרטים במסגרת פעילות זו ולא תועלה כל טענה בדבר נכונות או אי נכונות או דיוק הפרטים שנקלטות במערכת המשמשת את את"צ.
6. סמכות השיפוט המקומית הבלעדית בכל עניין הנוגע לפעילות או לפירוש הוראות תקנון זה תהא מסורה לערכאה השיפוטית המתאימה במחוז תל-אביב.
7. כל סעיף מסעיפי תקנון זה עומד בפני עצמו, וגם אם יקבע כי סעיף מסויים הוא בלתי חוק, בטל או לא אכיף לא ישפיע הדבר על שאר סעיפי התקנון.

**את"צ מאחל בהצלחה למשתתפים!**